Suure salatsemise tõttu terminaatori poolt kerkisid pinged lakke ja küllalt sai ka seni misioonile truuks olnud Jessel, kes komandöri pea jupi võrra lühemaks lasi. Mõistatuseks jäi ka see, miks oli komandörile antud käsk eirata teiste inimestest meeskonnaliikmete käske. Situatsioonist endast sain aru, sest vahepeal ei saanud ise ka aru, kas komandör täidab  ikka Connori käske või on ta hoopis SkyNeti palgal ja pakk on tegelikult rünnak Connori pihta. Nii asjad siiski ei kulgenud, sest tuli ilmsiks paki sisemus, milleks oli ei keegi muu kui elavhõbeda terminaator, kes ühe liikmetest tappis pärast tema kehakuju omandamist. Hiljem kui allveelaevast terminaatori rünnaku hirmus lahkuti ütles elavhõbeda terminaator Jessele sõnumi, mis oli mõeldud Connorile ja sõnumiks 0li küsimuse vastus "jah". Hiljem sai täpselt ka teada, mis küsimus oli, aga see ei toonud mulle  ikkagi rahu. Kas te ühinete meiega? - see oli küsimus.   Ei saanud täit selgust, kes olid need terminaatorid, kellele seda ettepanekut tehti, aga võib-olla tuleb see ka kunagi välja. Huvitav, mis neil küll plaanis on? Lõid uue liini, kus on robotid, kes ei tööta SkyNeti heaks? Võimalik, aga kaheldav. Loodan, et seda natuke valgustatakse ka. Huvitav oli tuleviku-Cameroni ütlus, et talle sõnumit edasi õelda teeb sama asja välja, et tema ongi Connor. Mida teab Cameron, siis seda teab ka Connor. Huvitav, huvitav. Jesse kaotas siis allveelaevas toimunud  kähmluse tõttu lapse. No, eks see selgitas kenasti Jesse suure vihkamise Cameroni vastu ja miks ta üldse tagasi minevikku läks eesmärgiga John Cameronist võõrutada, mis muidugi läbi kukkus.